Diari Oficial de la Generalitat Valenciana


Sumari del DOGV 533, del 24-02-1987 (1987/808231)

ORDRE de 8 d'octubre de 1986, de la Conselleria de Cultura, Educació i Ciència, per la qual es crea una Extensió de Batxillerat a la localitat de Monòver (Alacant).
--------------------------------------------------------------------------------------------------------------------------------------------------------------------

### Dades del document

Número de DOGV
:   533

Data del DOGV
:   24-02-1987

Secció del DOGV
:   ALTRES DISPOSICIONS

Número del document
:   1987/808231


Data del document
:   08-10-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 d'octubre de 1986, de la Conselleria de Cultura, Educació i Ciència, per la qual es crea una Extensió de Batxillerat a la localitat de Monòver (Alacant).  
La demanda de llocs escolars en els ensenyaments de Batxillerat, durant el curs 1986-87, ha tingut un intens increment en la localitat i la zona d'influència de Monòver, sense que puga ser atesa suficientment pels actuals Centres Públics existents a la Comarca.   
Per tal d'atendre aquesta necessitat d'escolaritzar els alumnes qui trien aquest nivell educatiu, s'ha considerat convenient de crear a l'esmentada localitat una Extensió de Batxillerat, dependent de l'institut de Batxillerat de Novelda (Alacant), d'acord amb el Decret 177/85, d'11 de novembre del Consell de la Generalitat Valenciana, publicat en el DOGV núm. 318, de 13 de desembre de 1985, pel qual es regula la modalitat d'Extensions de Batxillerat.   
Per tot això i de conformitat amb les competències establides en l'Estatut d'Autonomia, i les funcions i serveis traspassats segons el Reial Decret 2093/83, de 28 de juliol (BOE de 6 d'agost) en matèria d'educació.   
ORDENE:   
Primer  
Es crea a la localitat de Monòver (Alacant), una Extensió de Batxillerat amb capacitat per a 200 llocs escolars, dependent de l'Institut de Batxillerat de Novelda (Alacant) a tots els efectes administratius i acadèmics.   
Segon  
L'esmentada Extensió farà els ensenyaments de Batxillerat en els locals i les instal·lacions de l'Institut de Formació Professional de Monòver, situat al carrer ex-convent, s/n, a partir d'aquest curs acadèmic 1986-87.   
Tercer  
Al capdavant hi haurà un professor numerari, amb categoria de Vice-director, el qual actuarà per delegació del Director de l'Institut de Batxillerat de Novelda (Alacant), i el nomenarà el Director Territorial d'Educació d'Alacant en la forma reglamentària.   
Quart  
La Direcció General d'Ensenyament Mitjà fixarà la corresponent dotació de personal docent.   
Cinqué  
S'autoritza la Secretaria General i la Direcció General de Programació i Inversions per tal de realitzar els tràmits procedents per a la dotació de personal administratiu, subaltern i neteja, així com del mobiliari i equipament didàctic, per a la qual cosa la Direcció dels Serveis Territorials d'Educació d'Alacant haurà de formular l'oportuna i raonada proposta.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 8 d'octubre de 1986.   
El Conseller de Cultura, Educació i Ciència,  
CEBRIA CISCAR I CASABAN